**REGLER FOR FISKE ETTER ANADROME LAKSEFISK I STORELVA I ARNA.**

**§ 1 Omfatter**

Reglene gjelder for den laksførende delen av Storelva.

**§ 2 Fisketid.**

Det er tillat å fiske etter anadrom laksefisk i perioden f.o.m. 01.07 t.o.m. 15.09.

**§ 3 Redskapsbruk**

Til fangst av anadrom laksefisk er det kun tillat å bruke stang. Det kan bare brukes ett redskap pr person, et snøre pr redskap og et agn pr snøre. Redskapen skal ikke forlates under fiske. Som agn er det bare tillat å bruke mark\*), sluk, spinner, flue med maks en trippelkrok. På wobbler er tillat en stk. trippelkrok. **Fiske med reke er** **forbudt**. Det skal ikke brukes agn med mer enn til sammen tre enkeltkroker eller en enkeltkrok ikke større enn 15 millimeter. Ved bruk av flue som agn skal flytende dupp eller fluesnøret utgjøre kastevekten, dvs. at vekten ikke skal ligge i kroken, i tuben eller i annen del av utstyret. Bruk av søkke er bare tillat ved fiske med mark. Det er forbudt å fiske på en slik måte at fisken sannsynligvis vil krøkes. Klepp er forbudt!

\*) Mark kan også være kunstig mark(Gulp)

**§4 Minstemål, kvoter og gjenutsetting.**

All anadrom laksefisk med lengde under 35 cm skal settes ut igjen. Vi anmoder om at gytefarget laks settes levende ut igjen. Døgnkvote for laks er 1 stk. Døgnkvoten er definert som det antall fisk en person samlet kan avlive i løpet av et fiskedøgn. Fiskedøgnet følger døgnangivelsen på dagskort og datodøgn på sesongkort. Kvoten gjelder for den enkelte fisker og kan ikke overføres til andre. Når døgnkvoten for laks er nådd skal alt fiske avsluttes inntil nytt fiskedøgn starter. En fisker kan velge å sette ut fisk før en velger å avlive en og fullføre kvoten. Skadet fisk skal avlives. Fisk under minstemålet inngår ikke i kvoten. All fisk skal innrapporteres, også gjenutsatt fisk. Gjenutsetting skal skje skånsomt og forsiktig. Anslå vekt ved øyemål, unngå veging.

Kvoten for laks gjelder kun for villfisk, rømt oppdrettsfisk og fettfinneklippet laks skal avlives.

**Sjøørret er fredet! All holaks er fredet etter 15. august!**

**§ 5 Rullerende fiske**

Storelva er inndelt i to soner, øvre og nedre sone. og det er fiske på hele den lakseførende strekningen fra Elveosen til Janusfabrikken for fiskere med gyldig fiskekort. Enkelte fiskeplasser er mer populære enn andre og det skal praktiseres rullerende fiske.

Hver enkelt fisker kan maks stå på en fiskeplass i en halv time etter at enn annen fisker har vist interesse for å overta. Fiskeren skal da vike plass for neste fisker. Forøvrig vises det til skilting langs elven.

**§ 6 Desinfisering av fiskeredskap.**

Hver enkelt fisker er selv ansvarlig for at alt fiskeutstyr, snører, vadere, håver etc. som er brukt i andre vassdrag i inneværende sesong skal være desinfisert og rengjort før bruk i Storelva.

Desifiseringstasjon finnes ved vannpost, på østsiden av Kulvert.

**§ 7 Straffebestemmelser**

Brudd på reglene er straffbart, jfr. Lov om laksefisk og innlandsfiskm.v.§49. Overtredelse kan medføre gebyr eller evt. Politianmeldelse. Styret har rett til å inndra fiskekort for resten av sesongen eller døgnet ved overtredelser.

**§ 8 Ikrafttreden.**

De nye reglene trer i kraft 01.07.2013.

 **Styret.(a.s.l)**